**ПОЈЕДНОСТАВЉЕЊЕ ПОСТУПКА ИЗДАВАЊА МИШЉЕЊА ДА СЕ РЕЧ «СРБИЈА» УНЕСЕ У ПОСЛОВНО ИМЕ ПРИВРЕДНОГ ДРУШТВА**

|  |  |
| --- | --- |
| **Назив административног поступка** | **Мишљење да се реч „Србија“ унесе у пословно име привредног друштва** |
| **Шифра поступка** | 124.00.0013 |
| **Регулаторно тело**  **(надлежно за спровођење препоруке)** | Привредна комора Србије |
| **Правни оквир којим је уређен административни поступак** | * Закон о привредним друштвима (”Службени гласник РС”, бр. 36/11, 99/11, 83/14 - др. закон, 5/15, 44/18, 95/18 и 91/19) * Закључак Владе 05 -Број: 023-793/2002-003 од 21.08.2003. * Статут Привредне коморе Србије (”Службени гласник РС”, бр. 39/16) * Упутство о начину давања мишљења да се реч „Србија“ унесе у пословно име друштва Управног одбора Привредне коморе Србије од 21.12.2018. године |
| **Прописи које треба променити /донети/укинути да би се спровеле препоруке** | 1. Упутство о начину давања мишљења да се реч „Србија“ унесе у пословно име друштва Управног одбора Привредне коморе Србије од 21.12.2018. године |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Поступак ствара административно оптерећење и правну несигурност на шта указује обавеза достављања документације која је у поседу поступајућег органа и доказа о регистрацији иако постоји обавезност чланства у Привредној комори, као и чињеница да орган може захтевати достављање документације која није јасно прописана прописом. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  |  |  | | *Елиминација документације* | Х |  | 1 | | |
| 1. **ОБРАЗЛОЖЕЊЕ** | |
| **3.2. Документација**  ***Елиминација документације***   * **Документ: Уверење АПР о упису привредног субјекта у регистар**   На интернет страници ПКС, у делу за информације, обрасце и потребну документацију у поступку, наведено је да поднослац захтева доставља Уверење АПР о упису привредног субјекта у регистар. Имајући у виду да достављање предметног докумета није прописано Упутством о начину давања мишљења да се реч „Србија“ унесе у пословно име друштва, да је чланство у Комори мандаторно и да Комора води регистар својих чланова, а у случају потребе се може.извршити увид у базу привредних субјеката Агенције за привредне регистре на основу података о субјекту датих на обрасцу захтева, препоручује се елиминисање наведеног документа.  • **Додатна документација/исправе којима се доказују наводи подносиоца захтева, коју ПКС може захтевати**  На интернет страници ПКС, у делу за информације, обрасце и потребну документацију у поступку, наведено је да поднослац захтева доставља и додатну документацију/исправа којима се доказују наводи подносиоца захтева, коју ПКС може захтевати.  Исто је прописано и чланом 5 Упутства о начину давања мишљења да се реч „Србија“ унесе у пословно име друштва Управног одбора Привредне коморе Србије од 21.12.2018. године.  У циљу транспарентности поступка и правне сигурости странке у поступку, предлаже се да се елиминише обавеза достављања ове документације.  **За примену препоруке, потребно је изменити и допунити Упутство о начину давања мишљења да се реч „Србија“ унесе у пословно име друштва Управног одбора Привредне коморе Србије од 21.12.2018. године.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **УПУТСТВО О ИЗМЕНИ**  **УПУТСТВА О НАЧИНУ ДАВАЊА МИШЉЕЊА ДА СЕ РЕЧ „СРБИЈА“ УНЕСЕ У ПОСЛОВНО ИМЕ ДРУШТВА**  На основу Закључка Владе Републике Србије 05 Број: 023-793/2002-003 од 21.08.2003. године, а у вези са чланом 29. став 1. Закона о привредним друштвима („Службени гласник РС“, бр. 36/11, 99/11, 83/14 (др. закон), 5/15, 44/18 и 95/18) и члана 48. став 1. тачка 3. подтачка 1. Статута Привредне коморе Србије („Службени гласник РС“, број 39/16),  Управни одбор Привредне коморе Србије, на седници одржаној дана \_\_\_\_. године, доноси  **УПУТСТВО о измени**  **Упутства о начину давања мишљења да се реч „Србија“ унесе у пословно име друштва**  Члан 1.  У Упутству о начину давања мишљења да се реч „Србија“ унесе у пословно име друштва, донетом на седници Управног одбора Привредне коморе Србије дана 25. августа 2016. године, члан 3 став 4 брише се.  Члан 2.  Све остале одредбе Упутства остају непромењене.  Члан 3.  Упутство ступа на снагу осмог дана од дана објављивања на огласној табли Коморе.   |  |  | | --- | --- | | ПРИВРЕДНА КОМОРА СРБИЈЕ | ПРЕДСЕДНИК | |  |  | | Београд | Марко Чадеж |   **Образложење**  Чланом 3 став 4. Упутства о начину давања мишљења да се реч „Србија“ унесе у пословно име друштва прописано је да Комора може да тражи од подносиоца захтева и допунске исправе и доказе у складу са Закључком Владе Републике Србије 05 Број: 023-793/2003-003 од 21.08.2003. године.  Закључком Владе Републике Србије 05 број: 023-793/2003-003 од 21. августа 2003. године у тачки 1. закључка прихвата се Информација о поступку разматрања захтева и утврђивању критеријума за давање одобрења за уношење назива „Србија“ у фирму у складу са Законом о предузећима, која је саставни део овог закључка.  Тачком III Информације о поступку разматрања захтева и утврђивању критеријума за давање одобрења за уношење назива „Србија“ у фирму у складу са Законом о предузећима наводи се да Министарство за привреду и приватизацију у поступку разматрања сваког појединачног предмета, може захтевати од подносиоца захтева да прибави потребну документацију према утврђеном критеријуму из тачке II.  Имајући у виду промену правног оквира (доношење Закона о привредним друштвима и утврђивање надлежности Привредне коморе Србије у поступцима давања мишљења да се реч „Србија“ унесе у пословно име друштва), потребна документација која се прилаже уз захтев прописана је одредбом члана 3. тачка 4. Упутства о начину давања мишљења да се реч „Србија“ унесе у пословно име друштва, међу којима се прописује и документација садржана у тачки III Информације о поступку разматрања захтева и утврђивању критеријума за давање одобрења за уношење назива „Србија“ у фирму у складу са Законом о предузећима.  Ни Закључком Владе Републике Србије 05 број: 023-793/2003-003 од 21. августа 2003. године, нити Информацијом о поступку разматрања захтева и утврђивању критеријума за давање одобрења за уношење назива „Србија“ у фирму у складу са Законом о предузећима која је саставни део закључка, није прописана могућност да се од подносиоца захтева траже допунске исправе и докази. У интересу транспарентности поступка и правне сигурности странке у поступку, потребно је обрисати одредбу члана 4. Упутства о начину давања мишљења да се реч „Србија“ унесе у пословно име друштва. Овиме се елиминише и потенцијално административно оптерећење странке у поступку.  Све остале одредбе Упуства о начину давања мишљења да се реч „Србија“ унесе у пословно име друштва остају неизмењене. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **УПУТСТВА О НАЧИНУ ДАВАЊА МИШЉЕЊА**  **ДА СЕ РЕЧ „СРБИЈА“ УНЕСЕ У ПОСЛОВНО ИМЕ ДРУШТВА**  ~~Члан 3 став 4.~~  ~~Комора може да тражи од подносиоца захтева и допунске исправе и доказе у складу са Закључком Владе Републике Србије 05 Број: 023-793/2003-003 од 21.08.2003. године.~~ | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У току 2016. године поднето је 9 захтева за издавање мишљења да се реч „Србија“ унесе у пословно име привредног друштва.  Директан трошак спровођења овог поступка за привредне субјекте на годишњем нивоу износио је 304.178,83 РСД, што је еквивалентно износу од 2.501,02ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка.  Усвајање и примена препорука, односно поједностављење поступка ће донети привредним субјектима годишње директне уштеде од 6.680,20 РСД или 54 ЕУР. Ове уштеде износе 2,2 % укупних директних трошкова привредних субјеката у поступку. | |