**ПОЈЕДНОСТАВЉИВАЊЕ ПОСТУПКА ИЗДАВАЊА И КОНТРОЛА ТИР КАРНЕТА**

|  |  |
| --- | --- |
| **Назив административног поступка** | **Издавање и контрола ТИР карнета** |
| **Шифра поступка** | 124.00.0034 |
| **Регулаторно тело**  **(надлежно за спровођење препоруке)** | Привредна комора Србије |
| **Правни оквир којим је уређен административни поступак** | * Закон о потврђивању царинске конвенције о међународном превозу робе на основу исправа за мдп (карнета ТИР) (конвенција ТИР, 1975), са прилозима (Сл. лист СРЈ – Међународни уговори, бр. 9/2001 и Сл. лист СЦГ - Међународни уговори, бр. 5/2003), Уговор и Овлашћење од стране Републике Србије, Министарства финансија, Српске управе царина бр. 1591/1 од 24.09.2003. и уговорна документација са ИРУ (међународна унија друмских транспортера из Женеве) из 2003. |
| **Прописи које треба променити /донети/укинути да би се спровеле препоруке** | Не захтева измену прописа |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Кровним прописом су јасно дефинисани услови које је потребно испуњавати ради уласка у ТИР систем, препоручљиво је да се потенцијалним подносиоцима захтева путем упутства предочи процедура приступа, ради веће транспарентности.  Захтев се подноси на обрасцу који је самостално припремљен од стране надлежног органа, уз навођењe неопходне документације а путем упутства би могле да се обезбеде додатне информација о току поступка, роковима, могућности жалбе и другим битним информацијама. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Утврђивање правног основа и потребне документације** |  | | | | *Утврђивање потребне документације* | **Х** |  | **1** | | *Промена форме документације* |  | **Х** |  | | **Документација** |  | | | | *Елиминација достављања документације од стране подносиоца захтева* |  | **Х** |  | | |
| 1. **ОБРАЗЛОЖЕЊЕ** | |
| * 1. **Утврђивање потребне документације**   Међународном конвенцијом је постављен правни оквир за приступање поступку МДП (КАРТНЕТ ТИР), којом је дефинисан минимум услова и захтева које треба да испуњавају лица која желе да имају приступ поступку МДП. Како би се обезбедила потпуна правна сигурност привредних субјеката, предлаже се прописавање начина провере испуњености услова и потребне документације, која се доставља приликом подношења захтева путем Упутства, које је потребно допунити.  Наведеним упутством треба прецизирати да странке уз захтев подносе искључиво следећу документацију:   1. Банкарска гаранција у минималном износу од 3000 УСД (оригинал) 2. Овлашћење за лица која ће бити задужена за ТИР карнете (оригинал); 3. Уверење о одобрењу друмског возила за превоз робе под царинским обележјем, (копија); 4. Доказ о уплати таксе.   Сходно наведеном а како би се обезбедила пуна правна сигурност привредних субјеката потребно прецизирати да надлежни орган по службеној дужности проверава испуњеност услова у погледу:   * + Лиценце за јавни превоз терета у домаћем и међународном друмском саобраћају;   За примену ове препоруке, потребно је допунити Упутство о приступу поступку МДП.   * 1. **Промена форме документације** * Доказ о уплати републичке административне таксе   Предлаже се промена форме за доказ о извршеној републичкој административној такси, из оригинала у копију односно извод са пословног рачуна странке без печата банке, у складу са мишљењем Министарства финансија бр. 434-01-7/07-04 од 25.05.2009. године у коме се наводи да је извод са пословног рачуна странке без печата банке валидан доказ о уплати таксе.  За примену ове препоруке није потребна промена прописа.   * 1. **Елиминација достављања документације од стране подносиоца захтева**   Предлаже се да се од странака више не захтева следећа документација:   1. Документ 4 – извод о регистрацији привредног субјекта; 2. Документ – биланс стања и успеха привредног субјекта у последње две године.   Тражени подаци су јавно доступни на сајту АПР и надлежни орган може извршити проверу увидом на сајт АПР.  За примену ове препоруке, није потребна измена прописа. | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измену прописа | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измену прописа | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 119.170.699,2 РСД. Усвајање и примена препорука ће донети привредним субјектима годишње директне уштеде од 3.156.550,26 РСД или 25.953,8 ЕУР. Ове уштеде износе 2,65% укупних директних трошкова привредних субјеката у поступку.  Усвајање препоруке ће допринети поједностављењу административног поступка, веће правне сигурности привредних субјеката, истоветности поступања и транспарентности поступка. | |