**ПОЈЕДНОСТАВЉЕЊЕ ПОСТУПКА ИЗДАВАЊА ПОТВРДЕ О ОБУЧЕНОСТИ ЗА ПОСЛОВЕ ФИЗИЧКО-ТЕХНИЧКЕ ЗАШТИТЕ ЛИЦА И ИМОВИНЕ И ОДРЖАВАЊЕ РЕДА НА СПОРТСКИМ ПРИРЕДБАМА, ЈАВНИМ СКУПОВИМА И ДРУГИМ МЕСТИМА ОКУПЉАЊА ГРАЂАНА**

|  |  |
| --- | --- |
| **Назив административног поступка** | Потврда о обучености за послове физичко-техничке заштите лица и имовине и одржавање реда на спортским приредбама, јавним скуповима и другим местима окупљања грађана |
| **Шифра поступка** | 124.00.0026 |
| **Регулаторно тело**  **(надлежно за спровођење препоруке)** | Привредна комора Србије |
| **Правни оквир којим је уређен административни поступак** | * Закон о приватном обезбеђењу: („Службени гласник РС”, бр. 104/2013, 42/2015 и 87/18) * Правилник о ближим условима које морају да испуне правна и физичка лица за спровођење стручне обуке за вршење послова приватног обезбеђења: („Службени гласник РС”, бр. 117/2014) * Правилник о програмима и начину спровођења обуке за вршење послова приватног обезбеђења („Службени гласник РС”, бр. 117/14) * Решење МУПа , Директор полиције, Управа полиције, 03/6 број 11/15 од 26.02.2015. године |
| **Прописи које треба променити /донети/укинути да би се спровеле препоруке** | 1. Потребно је усвојити нови правилник о ближим условима које морају да испуне правна и физичка лица за спровођење стручне обуке за вршење послова приватног обезбеђења  2. Правилник о програмима и начину спровођења обуке за вршење послова приватног обезбеђења („Службени гласник РС”, бр. 117/14) |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Правилником о ближим условима које морају да испуне правна и физичка лица за спровођење стручне обуке за вршење послова приватног обезбеђења није прописана висина трошкова организовања и спровођења обуке, па према томе наведена процедура доношења одлуке о висини трошкова није правно утемељена. Тренутно Привредна комора Србије и друга правна лица, сопственим актима у складу са пословном политиком, одређују износ трошкова односно цену услуге.  Правилником о програмима и начину спровођења обуке за вршење послова приватног обезбеђења није прописан минимум обука које у току једне године мора понудити правно лице које је овлашћено за обављање предметних послова (минимални број оглашавања позива за одржавање обуке у току једне године) на који начин се странкама отежава остварење права добијања предметне потврде.  У поступку се од подносиоца захтева тражи достављање уверењa о држављанству. Овде предметна потврда је предуслов за добијање лиценце за вршење послова приватног обезбеђења, а у поступку издавања предметне лиценце се од подносиоца такође захтева уверење о држављанству, чиме се дуплира потребна документација.  Проблем се пројектује како на директне трошкове изражене у новцу, тако и на индиректне изражене у времену проведеном на прибављању конкретних докумената.  Од подносиоца се захтева оверена копија дипломе о стеченом образовању, што поскупљује поступак, док не утиче на заштиту јавног интереса, пошто би и копија документа била довољан доказ о потребним подацима.  У пракси се као проблем за привредне субјекте јавља то што орган не прихвата као валидан доказ потврду о електронској уплати трошкова или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прописивање поступка** |  | | | | *Прописивање начина одређивања висине трошкова организовања и спровођења обуке од стране органа који води поступак* | **Х** |  | **1.** | | *Прописивање минимума обука које у току једне године мора понудити правно лице које је овлашћено за обављање предметних послова и обавезе одржавања обуке уколико се пријави одређени минимум кандидата* | **Х** |  | **2.** | | **Документација** |  | | | | *Укидање обавезе достављања уверења*  *о држављанству* |  | **Х** |  | | *Омогућавање достављања копије дипломе о стеченом високом образовању* |  | **Х** |  | | **Прихватање доказа о електронској уплати трошкова без печата банке** |  | **Х** |  | | **Електронско подношење захтева** |  | **Х** |  | | |
|  | |
| 1. **ОБРАЗЛОЖЕЊЕ** | |
| **3.1. Прописивање начина одређивања висине трошкова организовања и спровођења обуке од стране органа који води поступак**  Предлог је да се донесе нови Правилник о ближим условима које морају да испуне правна и физичка лица за спровођење стручне обуке за вршење послова приватног обезбеђења којим ће се прописати да овлашћена лица имају право да својим актима одреде трошкове организовања и спровођења обуке који морају бити јавно објављени, све имајући у виду и законску одредбу да се подзаконским актом ово питање регулише.  ***За примену ове препоруке је потребно доношење новог Правилника о ближим условима које морају да испуне правна и физичка лица за спровођење стручне обуке за вршење послова приватног обезбеђења.***  **3.2. Прописивање минимума обука које у току једне године мора понудити правно лице које је овлашћено за обављање предметних послова и обавезе одржавања обуке уколико се пријави одређени минимум кандидата**  Подзаконским актом, односно Правилником о програмима и начину спровођења обуке за вршење послова приватног обезбеђења, потребно је прописати минимум обука које у току једне године мора понудити правно лице које је овлашћено за обављање предметних послова (минимални број оглашавања позива за одржавање обуке у току једне године), с тим да обавеза одржавања обуке постоји уколико се пријави одређени минимални број кандидата. Ово како се не би оставило на вољу правним лицима да сами одређују период вршења обука искључиво по принципу сопствене зараде са што више кандидата, односно како би се омогућио што већи број обука у току године за кандидате, што ће олакшати добијање предметне потврде као предуслова за добијање лиценце, која је даље предуслов за обављање делатности одређеног правног лица из области приватног обезбеђења.  ***За примену ове препоруке је потребна измена Правилника о програмима и начину спровођења обуке за вршење послова приватног обезбеђења („Службени гласник РС”, бр. 117/14).***  **3.3. Укидање обавезе достављања уверења о држављанству**  У поступку се од подносиоца захтева тражи достављање уверењa о држављанству. Како је овде предметна потврда предуслов за добијање лиценце за вршење послова приватног обезбеђења, те како се у поступку издавања лиценце од подносиоца захтева уверење о држављанству, сматрамо да уверење о држављанству као неопходан документ треба укинути у овом поступку.  На тај начин се странка растерећује беспотребног оптерећења из којих проистиче непотребна сложеност поступка и документације која се подноси.  ***За примену ове препоруке није потребна измена прописа.***  **3.4. Омогућавање достављања копије дипломе о стеченом високом образовању**  Од подносиоца се захтева оверена копија дипломе о стеченом образовању, што поскупљује поступак, док не утиче на заштиту јавног интереса, пошто би и копија документа била довољан доказ о потребним подацима. Сматрамо да би се укидањем ове обавезе направила уштеда времена и новца за странку, с тим да се не би угрозила правна сигурност.  ***За примену ове препоруке није потребна измена прописа.***  **3.5. Прихватање доказа о електронској уплати трошкова без печата банке**  Препорука је да се као доказ о уплати накнаде прихвати потврда о електронској уплати трошкова или извештај о промету по рачуну правног лица без печата банке која је извршила платни промет.  У тим ситуацијама поступајући орган може на основу позива на број да провери валидност уплате, тако да нема оправдања да се било који од горе наведених доказа о електронској уплати не прихвати без печата банке.  ***За примену ове препоруке није потребна измена прописа.***  **3.6. Електронско подношење захтева**  Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом такође потписаном квалификованим електронским сертификатом, на имејл адресу надлежног органа. Предуслов за примену ове препоруке је увођење електронске писарнице.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| 1. За примену препоруке 3.1. Прописивање начина одређивања висине трошкова организовања и спровођења обуке од стране органа који води поступак је потребно доношење новог Правилника о ближим условима које морају да испуне правна и физичка лица за спровођење стручне обуке за вршење послова приватног обезбеђења.   **2.**  **НАЦРТ**  **ПРАВИЛНИК О ДОПУНИ**  **ПРАВИЛНИКА О ПРОГРАМИМА И НАЧИНУ СПРОВОЂЕЊА ОБУКЕ ЗА ВРШЕЊЕ ПОСЛОВА ПРИВАТНОГ ОБЕЗБЕЂЕЊА**  Члан 1.  У Правилнику о програмима и начину спровођења обуке за вршење послова приватног обезбеђења („Службени гласник РС”, бр. 117/14), после члана 2. додаје се члан 2а, који гласи:  **„Члан 2а**  Правна и физичка лица овлашћена за спровођење обуке за вршење послова приватног обезбеђења дужна су да најмање једном у току календарске године планирају и организују обуку за вршење послова приватног обезбеђења.  Правна и физичка лица овлашћена за спровођење обуке за вршење послова приватног обезбеђења могу својим актом, који претходи објављивању позива за пријаву на обуку, одредити минимум броја кандидата који мора бити пријављен као услов за спровођење обуке за вршење послова приватног обезбеђења.  Приликом утврђивања минимума броја кандидата из претходног става овог члана водиће се рачуна да не дође до угрожавања остварење права кандидата, тако што ће поменути минимум броја кандидата бити најмањи могући број који не утиче пословно негативно на лица које спроводе обуку. „  Члан 2.  Овај правилник ступа на снагу осмог дана од дана објављивања у „Службеном гласнику Републике Србије.“ | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| 1. За примену препоруке 3.1. Прописивање начина одређивања висине трошкова организовања и спровођења обуке од стране органа који води поступак је потребно доношење новог Правилника о ближим условима које морају да испуне правна и физичка лица за спровођење стручне обуке за вршење послова приватног обезбеђења. 2. **ПРЕГЛЕД ОДРЕДБИ ПРАВИЛНИКА О ПРОГРАМИМА И НАЧИНУ СПРОВОЂЕЊА ОБУКЕ ЗА ВРШЕЊЕ ПОСЛОВА ПРИВАТНОГ ОБЕЗБЕЂЕЊА КОЈЕ СЕ ДОПУЊУЈУ**   **Члан 2а**  ПРАВНА И ФИЗИЧКА ЛИЦА ОВЛАШЋЕНА ЗА СПРОВОЂЕЊЕ ОБУКЕ ЗА ВРШЕЊЕ ПОСЛОВА ПРИВАТНОГ ОБЕЗБЕЂЕЊА ДУЖНА СУ ДА НАЈМАЊЕ ЈЕДНОМ У ТОКУ КАЛЕНДАРСКЕ ГОДИНЕ ПЛАНИРАЈУ И ОРГАНИЗУЈУ ОБУКУ ЗА ВРШЕЊЕ ПОСЛОВА ПРИВАТНОГ ОБЕЗБЕЂЕЊА.  ПРАВНА И ФИЗИЧКА ЛИЦА ОВЛАШЋЕНА ЗА СПРОВОЂЕЊЕ ОБУКЕ ЗА ВРШЕЊЕ ПОСЛОВА ПРИВАТНОГ ОБЕЗБЕЂЕЊА МОГУ СВОЈИМ АКТОМ, КОЈИ ПРЕТХОДИ ОБЈАВЉИВАЊУ ПОЗИВА ЗА ПРИЈАВУ НА ОБУКУ, ОДРЕДИТИ МИНИМУМ БРОЈА КАНДИДАТА КОЈИ МОРА БИТИ ПРИЈАВЉЕН КАО УСЛОВ ЗА СПРОВОЂЕЊЕ ОБУКЕ ЗА ВРШЕЊЕ ПОСЛОВА ПРИВАТНОГ ОБЕЗБЕЂЕЊА.  ПРИЛИКОМ УТВРЂИВАЊА МИНИМУМА БРОЈА КАНДИДАТА ИЗ ПРЕТХОДНОГ СТАВА ОВОГ ЧЛАНА ВОДИЋЕ СЕ РАЧУНА ДА НЕ ДОЂЕ ДО УГРОЖАВАЊА ОСТВАРЕЊЕ ПРАВА КАНДИДАТА, ТАКО ШТО ЋЕ ПОМЕНУТИ МИНИМУМ БРОЈА КАНДИДАТА БИТИ НАЈМАЊИ МОГУЋИ БРОЈ КОЈИ НЕ УТИЧЕ ПОСЛОВНО НЕГАТИВНО НА ЛИЦА КОЈЕ СПРОВОДЕ ОБУКУ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 6.223.805,33 РСД. Усвајање и примена препорука ће донети привредним субјектима годишње директне уштеде од 638.963,98 РСД или 5.253,69 ЕУР. Ове уштеде износе 10,27% укупних директних трошкова привредних субјеката у поступку.  Препоруке ће допринети правној сигурности привредних субјеката, поједностављењу поступка за привредне субјекте, смањењу документације, смањењу издатака. Препорукама се такође утиче на побољшање пословног амбијента. | |