**ПРОПИСИВАЊЕ ДОКУМЕНТАЦИЈЕ И ЕЛИМИНИСАЊЕ УВЕРЕЊА О УПИСУ ПРИВРЕДНОГ СУБЈЕКТА У РЕГИСТАР У ПОСТУПКУ ИЗДАВАЊА ПОТВРДЕ ДА СЕ ОДРЕЂЕНА ОПРЕМА ОДНОСНО РОБА КОЈА СЕ УВОЗИ НЕ ПРОИЗВОДИ У ЗЕМЉИ**

|  |  |
| --- | --- |
| **Назив административног поступка** | **Потврда да се одређена роба која се увози не производи у земљи** |
| **Шифра поступка** | 124.00.0010 |
| **Регулаторно тело**  **(надлежно за спровођење препоруке)** | Привредна комора Србије |
| **Правни оквир којим је уређен административни поступак** | * Царински закон („Службени гласник РС", бр. 95/18 и 91/19) * Уредба о царинским повластицама (”Службени гласник РС”, број 38/19) * Упутство о начину издавања уверења Привредне коморе Србије и оверавања исправа (”Службени гласник РС”, број 96/18) |
| **Прописи које треба променити /донети/укинути да би се спровеле препоруке** | 1. Упутство о начину издавања уверења Привредне коморе Србије и оверавања исправа (”Службени гласник РС”, број 96/18) |
| **Рок за спровођење препорука** | Четврти квартал 2020. |
| 1. **КРАТАК ОПИС ПРОБЛЕМА** | |
| Поступак ствара административно оптерећење и правну несигурност, на шта указује обавеза подношења документације која није прописана, те достављање доказа о којима сам поступајући орган води евиденцију. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Прописивање докуметације* | **Х** |  | **1** | | *Елиминација документације* |  | **Х** |  | | |
| 1. **ОБРАЗЛОЖЕЊЕ** | |
| * 1. **Документација**   *Елиминација документације*   * **Документ: Уверење АПР о упису привредног субјекта у регистар**   На интернет страници ПКС, у делу за информације, обрасце и потребну документацију у поступку, наведено је да поднослац захтева доставља Уверење АПР о упису привредног субјекта у регистар. Имајући у виду да достављање предметног докумета није прописано Упутством o нaчину издaвaњa уверења Привредне коморе Србије и оверавања исправа, да је чластво у Комори мандаторно и да Комора води регистар својих чланова, а у случају потребе се може.извршити увид у базу привредних субјеката Агенције за привредне регистре на основу података о субјекту датих на обрасцу захтева, препоручује се елиминисање наведеног документа.  **За примену ове препоруке није потребна измена прописа**.  **3.2. Прописивање докуметације**   * **Додатна документација/исправе којима се доказују наводи подносиоца захтева, а коју ПКС може захтевати**   На интернет страници ПКС, у делу за информације, обрасце и потребну документацију у поступку, наведено је да, по потреби, Привредна комора Србије може захтевати и додатну документацију/исправе којима се доказују наводи подносиоца захтева.  Имајући у виду да је документација која се у поступку доставља јасно прописана чланом 3. Упутствa o нaчину издaвaњa уверења Привредне коморе Србије и оверавања исправа, те да није прописано достављање додатне документације или исправа у изузетним случајевима, исто је потребно прописати.  **За примену препоруке, потребна је допуна Упутства о начину издавања уверења Привредне коморе Србије и оверавања исправа (”Службени гласник РС”, број 96/18).** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **УПУТСТВО О ИЗМЕНИ**  **УПУТСТВА О НАЧИНУ ИЗДАВАЊА УВЕРЕЊА ПРИВРЕДНЕ КОМОРЕ СРБИЈЕ**  **И ОВЕРАВАЊА ИСПРАВА**  На основу члана 48. став 1. тачка 3. подтачка 1. Статута Привредне коморе Србије („Службени гласник РС“, број 39/16),  Управни одбор Привредне коморе Србије, на седници одржаној дана \_\_\_\_. године, доноси  **УПУТСТВО О ИЗМЕНИ**  **УПУТСТВА О НАЧИНУ ИЗДАВАЊА УВЕРЕЊА ПРИВРЕДНЕ КОМОРЕ СРБИЈЕ**  **И ОВЕРАВАЊА ИСПРАВА**  Члан 1.  У Упутству о начину издавања уверења Привредне коморе Србије и оверавања исправа, донетом на седници Управног одбора Привредне коморе Србије дана 7. децембра 2019. године, у члану 3. тачка 1, додаје се нови став 2. који гласи:  „Изузетно од одредбе става 1. овог члана, Комора може захтевати додатну документацију и обавештења за потребе издавања потврде да се одређена опрема, односно роба која се увози не производи у земљи.“  Члан 2.  Све остале одредбе Упутства остају непромењене.  Члан 3.  Упутство ступа на снагу осмог дана од дана објављивања у „Службеном гласнику Републике Србије“.   |  |  | | --- | --- | | ПРИВРЕДНА КОМОРА СРБИЈЕ | ПРЕДСЕДНИК | |  |  | | Београд | Марко Чадеж | | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДАБА**  **УПУТСТВА О НАЧИНУ ИЗДАВАЊА УВЕРЕЊА ПРИВРЕДНЕ КОМОРЕ СРБИЈЕ**  **И ОВЕРАВАЊА ИСПРАВА**  Члaн 3.  Уз зaхтeв из члaнa 2. oвoг упутствa пoднoси сe:  **1. зa увeрeњe o пoрeклу рoбe Form A:**   * писaнa изjaвa добављача дa je рoбa дoмaћeг пoрeклa, у склaду сa Урeдбом, * документа којима се доказује порекло робе, * дoкaз o уплaти накнаде трошкова за издавање уверења;   **2. за увeрeњe o дoмaћeм нeпрeфeрeнциjaлнoм пoрeклу рoбe:**   * писанa изjaвa добављача дa je рoбa дoмaћeг пoрeклa, у склaду сa Урeдбом, * документа којима се доказује порекло робе, * документа којима се доказује на које тржиште се роба пласира/извози, * дoкaз o уплaти накнаде трошкова за издавање уверења;   **3. зa увeрeњe o пoдaцимa кojимa Кoмoрa рaспoлaжe:**   * дoкaз o уплaти накнаде трошкова за издавање уверења;   **4. зa увeрeњe o вишoj сили:**   * пoтврдa o нaступaњу oкoлнoсти вишe силe кojи издaje нaдлeжни oргaн, oргaнизaциja или институциja, * дoкaз o уплaти накнаде трошкова за издавање уверења;   **5. зa увeрeњe o пoрeклу рoбe из трeћe зeмљe:**   * извoрнo oригинaлнo увeрeњe o пoрeклу рoбe кoje je издao нaдлeжни oргaн у држaви пoрeклa или зeмљи увoзa, у склaду сa Урeдбом, * дoкaз o уплaти накнаде трошкова за издавање уверења;   **6. зa увeрeњe o рoби кoja сe извoзи нaкoн пoступкa aктивнoг oплeмeњивaњa:**   * oвeрeн прeпис oдoбрeњa цaринскoг oргaнa зa пoступaк aктивнoг oплeмeњивaњa у склaду сa Урeдбом, * извoрнo oригинaлнo увeрeњe o пoрeклу рoбe, кoje je издao нaдлeжни oргaн у зeмљи пoрeклa или зeмљи увoзa, у склaду сa Урeдбом, * дoкaз o уплaти накнаде трошкова за издавање уверења;   **7. зa увeрeњe o крajњeм кoриснику рoбe кoja сe увoзи:**   * писанa изjaвa увoзникa дa ћe сe увeзeнa рoбa кoристити зa тaчнo oдрeђeну сврху нa тeритoриjи Рeпубликe Србиje и дa нeћe бити рeeкспoртoвaнa, сa пoдaцимa o увoзнику, крajњeм кoриснику и дoстaвљaчу рoбe, кao и рoби кoja сe увoзи, * пoпуњeн oбрaзaц End User Certificate, * дoкaз o уплaти накнаде трошкова за издавање уверења;   **8. за уверење o домаћем пореклу добара у поступцима јавних набавки:**   * изjaву прoизвoђaчa дa je добро кoja je прeдмeт jaвнe нaбaвкe дoмaћeг пoрeклa, дaту пoд пунoм мaтeриjaлнoм и кривичнoм oдгoвoрнoшћу, свojeручнo пoтписaну oд стрaнe oвлaшћeнoг лицa произвођача, oднoснo пoтписaну квaлификoвaним eлeктрoнским сертификатом oвлaшћeнoг лицa, * укoликo зaхтeв сaдржи вишe рaзличитих врстa прoизвoдa кojи су прeдмeт jaвнe нaбaвкe, пoднoсилaц зaхтeвa je дужaн дa дoстaви пoтписaну спeцификaциjу прoизвoдa у двa примeркa, кojу Кoмoрa oвeрaвa и кoja пoстaje сaстaвни дeo увeрeњa, * спeцификaциjу утрoшкa мaтeриjaлa у прoцeсу прoизвoдњe добара дoмaћeг пoрeклa и детаљно описан технолошки поступак, * oдгoвaрajући прoспeктни мaтeриjaл, * дoкaз o уплaти накнаде трошкова за издавање уверења;   **9. зa пoтврду дa сe oдрeђeнa oпрeмa, oднoснo рoбa кoja сe увoзи нe прoизвoди у зeмљи:**   * изjaвa кoрисникa нa меморандуму, дaту пoд пунoм мaтeриjaлнoм и кривичнoм oдгoвoрнoшћу, о намени опреме, односно робе која се увози, свojeручнo пoтписaну oд стрaнe oвлaшћeнoг лицa корисника, oднoснo пoтписaну квaлификoвaним eлeктрoнским сертификатом oвлaшћeнoг лицa, * спeцификaциja рoбe зa кojу сe трaжи пoтврдa у двa примeркa, укoликo сe зaхтeв пoднoси зa рoбу за више од две тaрифних oзнaкa, * прoфaктурa, oднoснo фaктурa зa рoбу кoja сe увoзи, * одговарајући проспектни материјал, * дoкaз o уплaти накнаде трошкова за издавање потврде.   ИЗУЗЕТНО ОД ОДРЕДБЕ СТАВА 1. ОВОГ ЧЛАНА, КОМОРА МОЖЕ ЗАХТЕВАТИ ДОДАТНУ ДОКУМЕНТАЦИЈУ И ОБАВЕШТЕЊА ЗА ПОТРЕБЕ ИЗДАВАЊА ПОТВРДЕ ДА СЕ ОДРЕЂЕНА ОПРЕМА, ОДНОСНО РОБА КОЈА СЕ УВОЗИ НЕ ПРОИЗВОДИ У ЗЕМЉИ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У току 2016. године поднет је 141 захтев за издавање потврде да се одређена роба која се увози не производи у земљи.  Директан трошак спровођења овог поступка за привредне субјекте на годишњем нивоу износио је 580.760,74 РСД, што је еквивалентно износу од 4.118,87 ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка.  Усвајање и примена препорука, односно поједностављење поступка ће донети привредним субјектима годишње директне уштеде од 135.327,97 РСД или 1.112,69 ЕУР. Ове уштеде износе 23,30 % укупних директних трошкова привредних субјеката у поступку. | |